Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: vételérõl szóló 93/2002. (V. 5.) Korm. rendelet (a továbbiakban: R.) 3. §-ának (1) bekezdése helyébe a következõ
Paragraph Index: 1102

(2) Az R. 6. §-ának (2) bekezdése helyébe a következõ rendelkezés lép: „(2) Azoknál a kérelmeknél, amelyeknél a 2009. január 1-jét megelõzõen hatályos szabályok szerint megszerzett oklevél, bizonyítvány, illetve mérlegképes könyvelõi igazolás alapján a szakképesítés szakterülete nem állapítható meg, a jelentkezõt szakmai gyakorlatának megfelelõen kell az (1) bekezdés szerinti szakterületek egyikének megjelölésével regisztrálni. Ez esetben, ha az egy-egy szakterület igazolt szakmai gyakorlata nem éri el a három évet, de együttesen meghaladja azt, akkor a jelentkezõ a leghosszabb szakmai gyakorlatot jelentõ szakterület megjelölésével vehetõ fel a nyilvántartásba.”

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes